Løytnant A.K. Waters (Bruce Willis) leder en gruppe Navy SEALs som blir sendt av kaptein Bill Rhodes (Tom Skerritt) til Nigeria for å hente Dr. Lena Fiore Kendricks (Monica Bellucci), en amerikansk statsborger gjennom ekteskap. De skal også hente ut en prest og to nonner som befinner seg i området. Oppdraget starter som planlagt. Waters forteller Dr. Kendricks at opprørssoldater er på vei mot sykehuset, og deres ordre er å trekke ut alle amerikanske statsborgere. Men Kendricks nekter å forlate de syke pasientene, og Waters går med på at de kan ta med alle pasientene som kan gå for egen maskin.